./data/stoa0275/stoa007/stoa0275.stoa007.opp-lat1.xml
Tertullian
Haec est nativitas perfectasermonis, dum ex deo procedit; conditus ab eo primum ad cogitatum in nomine sophiae, Dominus condidit me initium viarum; dehinc generatus ad effectum, Cum pararet caelum, aderam illi; exinde eum parem sibi faciens de quo procedendo filius factus estprimogenitus, ut ante omnia genitus, et unigenitus, ut solus exdeo genitus; proprie de vulva cordis ipsius, secundum quod et pater ipse testatur: Eructavit cor meum sermonem optimum  Ad quem deinceps gaudens proinde gaudentem in persona illius: Filiusmeus es tu, ego hodie genui te, et ante luciferum genui te  Sic et filius ex sua persona profitetur patrem in nomine sophiae: Dominuscondidit me initium viarum in opera sua; ante omnes autemcolles generavit me  Nam si hic quidem sophia videtur dicere conditamse a domino in opera et vias eius, alibi autem per sermonem ostenditur omnia facta esse et sine illo nihil factum, sicut et rursum: Sermone eius caeli confirmati sunt et spiritu eius omnesvires eorum, utique eo spiritu qui sermoni inerat, apparet unam eandemque vim esse nunc in nomine sophiae, nunc in appellationesermonis, quae initium accepit viarum in dei opera, et quae caelum confirmavit, per quam omnia facta sunt, et sine qua nihilfactum est  Nec diutius de isto, quasi non ipse sit sermo et insophiae et in rationis et in omnis divini animi et spiritus nomine,qui filius factus est dei, de quo prodeundo generatus est  Ergo,inquis, das aliquam substantiam esse sermonem, spiritu et sophiaetraditione constructam? Plane  Non vis enim eum substantivumhabere in re per substantiae proprietatem, ut res et persona quaedamvideri possit, et ita capiat secundus a deo constitutus duosefficere, patrem et filium, deum et sermonem  Quid est enim,dices, sermo, nisi vox et sonus oris, et sicut grammatici tradunt,aer offensus, intellegibilis auditu, ceterum vacuum nescio quid etinane et incorporale? At ego nihil dico de deo inane et vacuumprodire potuisse, ut non de inani et vacuo prolatum, nec careresubstantia quod de tanta substantia processit et tantas substantiasfecit; fecit enim et ipse quae facta sunt per illum  Quale est utnihil sit ipse sine quo nihil factum est, ut inanis solida et vacuusplena et incorporalis corporalia sit operatus? Nam etsi potest aliquandoquid fleri diversum eius per quod fit, nihil tamen potestfieri per id quod vacuum et inane est  Vacua et inanis res estsermo dei, qui filius dictus est, qui ipse deus cognominatus est?Et sermo erat apud deum, et deus erat sermo, Scriptum est: Non sumes nomen dei in vanum  Hic certe est qui in effigie dei constitutus non rapinam existimavit esse s(??) aequalem deo  In quaeffigie dei? utique in alia, non tamen in nulla  Quis enim negabitdeum corpus esse, etsi deus spiritus est? Spiritus enim corpussui generis in sua effigie  Sed et si invisibilia illa, quaecunquesunt, habent apud deum et suum corpus et suam formam, per quaesoli deo visibilia sunt, quanto magis quod ex ipsius substantiaemissum est sin(??) substantia non erit? Quaecunque ergo substantiasermonis fuit, illam dico personam, et illi nomen filii vindico, etdum filium ag(??), secundum a patre defendo